Идеи за Турска Закуска
»Идеи за Турска Закуска
Разнообразната, хранителна и полезна турска закуска е чудесно начало на деня. Типичната турска закуска представлява парче сирене, малко мед или сладко, поднесено в купичка, и купа със зелени или черни маслини.
На масата трябва да има също така някакъв вид салам, сварено или пържено яйце, парче краве масло, нарязани на парчета краставици и домати. Задължително на масата за закуска трябва да има вода и пресен хляб, известен като екмек. Това е типичен турски хляб, който е много вкусен.
Като вариант на турската закуска са кренвиршите, поднесени заедно с твърдо сирене, питка с пълнеж от сирене със зелени подправки, различни видове сокове, а когато е сезонът на пъпешите и дините, на масата задължително има и резени от тях. Пъпешите и дините могат да се поднесат и нарязани на кубчета, за да се облекчи тяхната консумация.
В Турция закуската е специално хранене, което не бива да се пропуска. Тя се нарича кахвалти и буквално се превежда като храна, която се яде преди кафето.
Старинната турска традиция повелява чаша турско кафе да се изпие след закуската. С чашата кафе се поднася вода. По време на закуската може да се пие ароматен чай. Чаят се запарва в чайник на две нива и се пие в малки чаши.
Традиционната турска закуска е много дълга и лесно прераства в обяд. Изобилието от различни видове храни не може да остави никого равнодушен към предлаганите продукти.
Продуктите, характерни за традиционната турска закуска, са достатъчно хранителни, но в същото време не обременяват стомаха, тъй като не са тежки и лесно се усвояват.
Турската закуска се препоръчва от много диетолози, тъй като дава добър старт на деня и до обяд организмът е зареден с енергия.
Вариант на турската закуска е яйцата да се заменят с турски омлет. Необходими продукти: 2 яйца, 1 домат, 1 червена чушка, 1 супена лъжица олио, черен пипер и сол на вкус.
Доматът се нарязва на ситно, разбърква се с яйцата и нарязаната на ситно чушка. Омлетът се пържи в гореща мазнина и се подправя със сол и черен пипер.
Да си направим турска закуска1
Вкусни идеи от турската кухня1
Идеи за Закуска в Леглото
Турско кйомбе (баница за закуска)
Турска мусака9